ТекIуахэм – щIыхь
КъБКъУ-м ТхыдэмкIэ, филологиемрэ хъыбарегъащIэ IэмалхэмкIэ и институтым (ИИФиСМИ) и залышхуэм иджыблагъэ щекIуэкIащ инджылызыбзэмкIэ олимпиадэ зэIуха. Абы хэтащ университетым и къудамэ зэмылIэужьыгъуэхэм щеджэ студент 90.
Олимпиадэр къызэригъэпэщащ институтым хамэ къэралыбзэхэмкIэ и кафедрэм. IыхьитIу зэщхьэщыхауэ екIуэкIа зэпеуэм къызэщIиубыдащ лексикэмрэ грамматикэмрэ епха тхыгъэ лэжьыгъэрэ «21-нэ лIэщIыгъуэм щыIэну гъащIэр» темэм теухуа презентацэрэ. А Iуэхугъуэхэм студентхэр зэрапэлъэщар я тегъэщIапIэу къыхахащ олимпиадэм щытекIуахэри. Япэ увыпIэр къихьащ университетым ПравэмкIэ, экономикэмрэ финансхэмкIэ и институтым и ещанэ курсым и студент Урыс Тамерлан, етIуанэ хъуащ ИнформатикэмкIэ, электроникэмрэ компьютер технологиехэмкIэ институтым и езанэ курсым щеджэ Биттиров ТIэхьир. Ещанэ увыпIэр хуагъэфэщащ ПравэмкIэ, экономикэмрэ финансхэмкIэ институтым и езанэ курсым щIэс Темиржановэ Зулейхэ.
Зэпеуэм щытекIуахэми абы къыхэжаныкIахэми щIыхь, фIыщIэ тхылъхэр иратащ. ЗэIущIэр уэрэдхэмрэ къафэкIэ ягъэдэхащ «Каллисто» творческэ гупым хэтхэм.
БРАЙ Марие,
КъБКъУ-м и пресс-IэнатIэм и лэжьакIуэ.
